194.ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.2007088/556/0022 της 23/31 Ιαν. 1989 (ΦΕΚ Β΄ 69) Επέκταση των διατάξεων της παρ. 1 του άρθρ. 11 του Νόμ. 1505/1984 όπως αντικαταστάθηκε με το άρθρ. 4 του Νόμ. 1810/1988 και στους συνταξιούχους και βοηθηματούχους του Δημοσίου. Έχοντας υπόψη: 1.Τις διατάξεις του άρθρ. 4 του Νόμ. 1203/1981 «περί αυξήσεως των συντάξεων του Δημοσίου των μη καθοριζομένων επί τη βάσει μισθού ενεργείας και άλλων τινών συνταξιοδοτικών διατάξεων. 2.Τις διατάξεις του άρθρ. 11 του Νόμ. 1505/1984 «Αναδιάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις» όπως αντικαταστάθηκαν με το άρθρ. 4 του Νόμ. 1810/1988 (ΦΕΚ 223). 3.Τις διατάξεις του άρθρ. 2 του Νόμ. 1643/1986 «Μισθολογικές ρυθμίσεις στρατιωτικών των Ενόπλων Δυνάμεων και αντιστοίχων της Ελληνικής Αστυνομίας, του Πυροσβεστικού Σώματος και του Λιμενικού Σώματος». 4.Τις διατάξεις του άρθρ. 12 του Νόμ. 1694/1987 «επέκταση διατάξεων του Νόμ. 1505/1984 σε πολιτικούς συνταξιούχους του Δημοσίου του συστήματος υπολογισμού των συντάξεων σε τριακοστά πέμπτα σε όλους τους συνταξιούχους του Δημοσίου και άλλες διατάξεις» και άρθρ. 7 του Νόμ. 1777/1988 (ΦΕΚ 108). 5.Τις διατάξεις του άρθρ. 45 του Νόμ. 1813/1988 «Τροποποίηση και συμπλήρωση της συνταξιοδοτικής νομοθεσίας και άλλες διατάξεις». 6.Την ανάγκη ενιαίας εφαρμογής των ρυθμίσεων που αναφέρονται στο επίδομα οικογενειακών βαρών και στους συνταξιούχους και βοηθηματούχους του Δημοσίου, αποφασίζουμε: Το επίδομα οικογενειακών βαρών που προβλέπεται από την παρ. 1 του άρθρ. 11 του Νόμ. 1505/1985 όπως αντικαταστάθηκε με την παρ. 1 του άρθρ. 4 του Νόμ. 1810/1988 παρέχεται στο ακέραιο από 1 Ιουλ. 1988 και σ’ όλες τις κατηγορίες των συνταξιούχων και βοηθηματούχων του Δημοσίου που αναφέρονται στο άρθρ. 4 του Νόμ. 1203/1981, εφεξής δε η χορήγησή του γίνεται όπως και στους εν ενεργεία δημοσίους υπαλλήλους (πολιτικούς και στρατιωτικούς). Επίσης το παραπάνω επίδομα παρέχεται με τις ίδιες προϋποθέσεις και περιορισμούς που ισχύουν για τους λοιπούς πολιτικούς συνταξιούχους και στους συνταξιοδοτούμενους από το Δημόσιο Νομάρχες. Σελ. 90,836 Τεύχος 1Α-10-1 Σελ. 126 Η απόφαση αυτή, που θα κυρωθεί με νόμο, να δημοσιευθεί στην Εφημερίδα της Κυβερνήσεως. Κυρώθηκε και από τη δημοσίευσή της έχει ισχύ νόμου από το εδάφ. γ΄ της παρ. 1 άρθρ. 8 Νόμ. 1859/1989, ΦΕΚ Α΄ 153 (κατωτ. σελ. 248,195). 